Pasikeitė formų vieta, bet formos tokios pačios. Pasikeitė formų paskirtis, dingo laikas, pasikeitė formų

reikšmė, o kol keičiau paveiksle formų vietas, pasikeičiau ir aš. Dabar tai jau simboliai. Didelis, raudonas rutulys – mama. Didelė, protinga ir šilta. Aplink vaikai – du rutuliai, piktas, juodas berniukas ir mėlyna, tyra

mergaitė. Berniukas juodas, bet palydovė, jo viltis – melsva, jis klausia. Mergaitė – mėlyna, su juoda, pavydo

dėmele, ji – klauso, ką sako berniukas mamai. Prieš tai rutuliai susipyko, tai rodo disonuojančios spalvos, juoda priskirta mėlynai, mėlyna – juodai. Rutulių išsidėstymas suteikia man jausmą, kad raudonasis rutulys palinkęs klauso, ką jam sako mažieji rutuliai, nors neturi nei galvos, nei kažkokios detalės leidžiančios tai numatyti. Raudonas dominuoja, tarsi teisėjas ir dievas.